У створанай атмасферы добразычлівасці і ўвагі да работы літаратараў за апошнія пяць гадоў у вобласці выдадзены шэраг кніг, якія па сваім мастацкім узроўні сталі выдатным набыткам для скарбонкі нашай літаратуры. Літаратурнае жыццё ажывілася – і гэта добра відаць нават на прыкладзе нашага раёна. Выдадзены першы ў гісторыі раёна літаратурны альманах “Там, дзе Грыўда і Шчара”, пабачылі свет цікавейшыя этнаграфічна-мастацкія кнігі Алеся Зайкі (з якіх выданне кнігі “Населеныя пункты Івацэвіччыны” прафінансавана райвыканкамам), выдадзены першы паэтычны зборнік Анатоля Галушкі. У самога аўтара гэтых радкоў за пяць гадоў напісана і надрукавана ў часопісах і штотыднёвіках больш за дзесяць апавяданняў і шэсць аповесцяў для падлеткаў, выйшла адна кніга і вось-вось з’явіцца яшчэ адна – для падлеткаў і пра падлеткаў.